شەفەق نیوز/ ناهیدە داینی نوێنەر پارێزگای دیالە، ئمڕوو شەممە، داوا لە موستەفا کازمی سەرۆک وەزیران کرد لە چارەسەرکردن باوەت و گرفتەیلیگ گیرهاتگ لە ساڵەیل گوزەیشتە.داینی ئەرا ئاژانس شەفەق نیوز وت: داوا لە سەرۆک وەزیەرەیل کەیمن وەسەردانیگ ئەرا دیالە، وەئەنجام تەواوکردن گرفتەیل نا هاوسەنگی تایفەیی لە دەزگا ئەمنیەگان، ودەسوەردان حزبەیل لە باوەت ئاوارەگان و هاتنەوەیان ئەرا ناوچە سویەرەگان، و زیایکردن بەش دیالە لە پویلەیل سەندوق ئاوەدانی و زنیکردن پڕۆژە وەبەرهامهاوردنە پەککەفتیەگان.هەمیش وت: وەهێز کردن دیالە یاسا خوازێد، و کۆتایی هاوردن وە کاریگەری حزبە دەسه‌ڵاتداره‌گان لەبان فەرماندە ئەمنیەگان، و چەسپانن سام یاسا لە پارێزگاگە، وئاماژەدا ک دیالە عراق بویچگیگە، گشت تایفەو نەتەوەگان هاناوی، ک هاوسەنگی و مقەیەتی ماف گشت پێکهاتەیل لە گشت شوونەیل پارێزگاگە خوازێد .هیمان پارێزگای دیالە زیان دوینێد لە قەیران ئەمنی وسیاسی لەوەر هەمەڕەنگی تایفەیی، و ململانەی حزبی ک وە خراوی هاتەو لەبان سیمای پارێزگاگە، وەگەرد ناکۆکی بۆچونەگان لەباوەت رێژەی پێکهاتەیل پارێزگاگە و شایستەی دانیشتوانی.
